கேள்வி: காத்தவராய சாமி - காத்தவராயன் பிறப்பும் வளர்ப்பும் என்பது என்ன?
பதில்: காத்தவராயன் அரசின் நாடுகாவல் காக்கும் அதிகாரியான பெரியசாம்பான் சேப்பிளைக்காத்தான் - சங்கப்பதேவி ஆகியோருக்கு மகனாகப் பிறந்தார். அவர்கள் பரிமளம் என்று பெயரிடுகின்றனர்.காவல்காத்தான், ஊர்காத்தான்,எல்லைக்காத்தான், கன்மாய்காத்தான், ஏரிக்காத்தான்,நெல்களம்காத்தான், என காவல் காக்கும் சாம்பன் குல மரபுவழித்தொழிலை கொண்ட குடும்பத்தில் பிறந்தார் என்பதால் பிற்காலத்தில் காத்தவராயன் என்ற பெயர் வழங்கலாயிற்று
கேள்வி: காத்தவராய சாமி - சப்த கன்னியர் பிறப்பு குறித்து விரிவாக சொல்லுங்கள்.
பதில்: ஆடையைத் தொலைத்த பெண் அக்கரங்காடு ஆரியமாலா வாக சோமாசி ஐயர் எனும் பிராமணர் வீட்டிலும், பிற ஆறு பேர் வெவ்வேறு இடங்களிலும் பிறக்கின்றார்கள். வைரசெட்டி பாளையத்தில் மயிரழகியிடம் ஓந்தாயி, களத்தூர் சலுப்பர்-சலுப்பச்சியிடம் சவுதாயி, ஆட்பாடி இடையர் குலத்தில் கருப்பாயி, பாச்சூரில் பூவாயி, மாவாடி மங்களத்தில் நல்லதங்காள், நாகப்பட்டினம் புத்தூர் கிராமத்தில் வண்ணார நல்லி ஆகியோர் பிறந்தனர்.
கேள்வி: காத்தவராய சாமி - சப்த கன்னியருடன் தொடர்பு குறித்து விரிவாக சொல்லுங்கள்.
பதில்: காத்தவராயன் வளர்ந்ததும் சப்த கன்னியர்கள் ஒவ்வொருவருடனும் காதல் கொண்டு தொடர்பு கொள்கிறான். வைரசெட்டி பாளையத்தில் ஓந்தாயியைக் கண்டு அவளை, முதலைப்பாரில் சிறைவக்கிறான். களத்தூர் சவுதாயிடம் கோழி கொல்கிறான். ஆட்பாடி கருப்பாயி வீட்டில் தயிர்மோர் குடித்தான். புத்தூர் வண்ணாரநல்லிக்கு வேளாங்கண்ணி யில் பால் வாங்கி கொடுத்தான். பாச்சூர் பூவாயின் வீட்டில் மதுகுடித்தான். இறுதியாக ஆரியமாலாவுடன் உடன்போக்காக வேறிடம் சென்றான்.மண் குதிரை உயிர் குதிரையாக காத்தான் கைபட்டு ஓடியது இருவரும் கோடியக்காட்டுக்கு தப்பிச் சென்று நெடுங்காலம் தங்கி ஊர் நிலவரம் அறிய திரும்பி வரும் போது தேவதாக்குடி காட்டில் பதுங்கி இருந்த போது பிடிபட்டனர் சின்னான் காத்தவராயன் நண்பர் சின்னான்.ஆரியமாலா விற்கும்,காத்தானுக்குமிடையே காதல் தூதுவராகவும், ஆரியமாலாவை கடத்திச் செல்ல உதவியாக இருந்தவரும் ஆவார்.